اوکراینا روسیا ایله دوستلوق آنلاشما‌سینی بیتیردی
اوکراینا دولت باشقانی پیوتر پوروشنکو، اوکراین و روسیا آراسیندا دوستلوق، امکداش‌لیق و اورتاق‌لیق سازیشی‌نین سونا چاتدیریلماسینا دایر فرمانی ایمضالاییب.
پوروشنکو طرفین‌دن ایمضا‌لانان و اوکراین دولت رهبرلیگی اینترنت سایتیندا یایینلانان فرمانلا، اوکراین و روسیا آراسیندا دوستلوق، امکداش‌لیق و اورتاق‌لیق آنلاشما‌سی باشا چاتدیریلیب.
اوکراین پرزیدنتی‌نین مطبوعات سرویسین‌دن وئریلن یازی‌لی آچیقلامادا، فرمانی‌نین، اوکراین میللی امنیت و ساوونما شوراسی طرفین‌دن سؤزقونوسو آنلاشما‌نین اوزادیلماماسینا قارشی 6 سپتامبر 2018-جی ایل تاریخینده قبول ائدیلن قرار اساسیندا ایمضالاندیغی قئید ائدیلیب.
روسیا و اوکراین آراسیندا 31 می 1997ده ایمضا‌لانان آنلاشما، ایکی اؤلکه آراسین‌داکی موناسیبت‌لرین اساس راضیلاشمالاریندان‌ بیری اولا‌راق گؤرولرکن، ایکی اؤلکه عینی زاماندا "ایستراتژیک اورتاق" کیمی تصویر ائدیردی.
